Nancy Pelosi

Nancy Patricia Pelosi (født D'Alesandro; 1940) er en amerikansk politiker for Det demokratiske parti. Hun har vært medlem av Representantenes hus siden 1987. I perioden 2023–2025 representerer hun Californias ellevte distrikt, som omfatter det meste av San Francisco. Hun har også representert femte, åttende og tolvte distrikt.

Før valget i 2006 var Pelosi leder for demokratenes gruppe i Representantenes hus, og hun ble valgt til USAs første kvinnelige speaker i Representantenes hus 4. januar 2007. Ved mellomvalget i 2010 mistet Demokratene sitt flertall, og Pelosi ble igjen minoritetsleder for Demokratene.Nancy Pelosi  hos whorunsgov.com Den 3. januar 2019 ble hun på nytt valgt til Representanthusets speaker, og hun ble gjenvalgt i 2021. Ved valget i november 2022 mistet demokratene sitt flertall i Representantenes hus, og hennes speakerperiode utløp derfor 3. januar 2023. Hun ba også om avløsning som leder av demokratenes gruppe, og Hakeem Jeffries ble valgt til hennes etterfølger fra 3. januar 2023.

Pelosi kunngjorde 24. september 2019 at Representantenes hus kom til å innlede en formell riksrettssak mot den sittende presidenten, Donald Trump, for påståtte brudd på embedseden og forsøk på å forlede en fremmed nasjon for å sverte en politisk motstander, presidentkandidat Joe Biden. Trump ble senere frifunnet i riksrettssaken.

Pelosi annonserte den 6. nov 2025 at hun ikke ville stille til gjenvalg og trekke seg fra Kongressen i 2027 etter å ha tjenestegjort i 40 år.

 Referanser 

 Eksterne lenker 





Kategori:Kongressrepresentanter fra California
Kategori:Personer fra Baltimore